**OBRTNIČKA ŠKOLA KOPRIVNICA / STRUKOVNA ŠKOLA ĐURĐEVAC,** Trg slobode 7 / Dr. Ivana Kranjčeva 5, Koprivnica / Đurđevac, OIB: 83715150033 / 65091212700, koju zastupa ravnatelj Zlatko Martić, dipl. ing. / Darko Špoljar, dipl. ing. (u daljnjem tekstu: Naručitelj)

i

**\_\_\_\_\_\_\_\_\_\_\_\_\_ (naziv),** \_\_\_\_\_\_\_\_\_\_\_\_ **(**adresa), OIB: \_\_\_\_\_\_\_\_\_\_\_, kojeg zastupa direktor \_\_\_\_\_\_\_\_\_\_\_\_\_ (u daljnjem tekstu: Izvršitelj) zaključili su

UGOVOR O OBAVLJANJU USLUGE STRUČNOG I OBRAČUNSKOG NADZORA   
KOD RADOVA REKONSTRUKCIJE I DOGRADNJE

OBRTNIČKE ŠKOLE KOPRIVNICA/STRUKOVNE ŠKOLE ĐURĐEVAC

Članak 1.

Predmet ovog ugovora je obavljanje poslova stručnog i obračunskog nadzora kod radova rekonstrukcije i dogradnje Obrtničke škole Koprivnica/Strukovne škole Đurđevac, prema Ugovoru o javnoj nabavi radova \_\_\_\_\_\_\_\_\_\_\_\_\_\_\_\_\_\_, KLASA: \_\_\_\_, URBROJ: \_\_\_\_\_\_ od \_\_\_\_\_\_\_\_ godine.

Stručni i obračunski nadzor potrebno je provoditi u skladu s važećim zakonima, posebnim propisima i pravilima struke, u svemu prema Pozivu na dostavu ponuda KLASA: 406-01/21-03/10, URBROJ: 2137/1-03/03-21-3 od 16. travnja 2021., ponudi Izvršitelja oznake \_\_\_\_\_ od \_\_\_\_\_\_\_ i prihvaćenom ponudbenom troškovniku. Ponuda i troškovnik nalaze se u privitku ovog ugovora i čine njegov sastavni dio.

Članak 2.

Nadzorni inženjer dužan je u provedbi stručnog nadzora građenja:

* uvesti Izvođača radova u posao
* obilaziti gradilište najmanje jednom tjedno
* nadzirati građevinske radove tako da budu u skladu s građevinskom dozvolom, odnosno glavnim projektom, Zakonom o gradnji, posebnim propisima i pravilima struke
* utvrditi je li iskolčenje građevine provela osoba ovlaštena za obavljanje geodetskih poslova
* voditi računa da je kvaliteta radova, ugrađenih proizvoda i opreme u skladu sa zahtjevima projektanta te da je kvaliteta dokazana propisanim ispitivanjima i dokumentima
* utvrditi ispunjava li Izvođač radova i odgovorna osoba koja vodi građenje ili pojedine radove uvjete propisane posebnim zakonom
* odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda
* bez odgode upoznati Naručitelja sa svim nedostacima, odnosno nepravilnostima koje uoči tijekom nadzora te predložiti način njihova otklanjanja
* bez odgode upoznati Naručitelja sa svim radnjama koje Naručitelj treba izvršiti kako ne bi došlo do kašnjenja ili neizvršavanja ugovorenih radova
* ovjeravati i dostavljati Naručitelj situacije Izvođača radova
* s odgovornom osobom Izvođača radova, a uz suglasnost Naručitelja, rješavati sve eventualne nejasnoće iz projekta
* sudjelovati u primopredaji građevine čije izvođenje radova nadzire i zapisnički konstatirati nedostatke koje je Izvođač radova dužan otkloniti po primopredaji
* sastaviti završno izvješće o izvedbi građevine čije izvođenje radova nadzire
* obavljati i sve druge poslove koje obavlja stručni i obračunski nadzor u skladu s važećim zakonima, posebnim propisima i pravilima struke.

Izvršitelj se osobito obvezuje u potpunosti zaštiti interese Naručitelja radova.

Članak 3.

Nadzorni inženjer je na gradilištu zastupnik Naručitelja te je njegova dužnost po uputi Naručitelja zastupati njegove interese nasuprot interesa Izvođača radova.

Kako se na građevini izvodi više vrsta radova, sukladno članku 57. stavku 1. Zakona o gradnji („Narodne novine“ broj 153/13, 20/17, 39/19 i 125/19) stručni nadzor provodi više nadzornih inženjera odgovarajuće struke.

Izvršitelj određuje nadzorne inženjere koji će provoditi stručni nadzor građenja, koji prema posebnom zakonu imaju pravo uporabe strukovnog naziva:

* \_\_\_\_\_\_\_\_\_\_, ovlašteni inženjer arhitekt
* \_\_\_\_\_\_\_\_\_\_, ovlašteni inženjer građevinarstva
* \_\_\_\_\_\_\_\_\_\_, ovlašteni inženjer strojarstva
* \_\_\_\_\_\_\_\_\_\_, ovlašteni inženjer elektrotehnike

Izvršitelj je u obvezi osigurati da ovlašteni inženjeri iz prethodnog stavka ispunjavaju uvjete propisane Zakonom o gradnji („Narodne novine“ broj 153/13, 20/17, 39/19 i 125/19) i Zakonom o poslovima i djelatnostima prostornog uređenja i gradnje („Narodne novine“ broj 78/15, 118/18 i 110/19).

Sukladno članku 57. stavku 2. Zakona o gradnji („Narodne novine“ broj 153/13, 20/17, 39/19 i 125/19), na prijedlog Izvršitelja, Naručitelj određuje \_\_\_\_\_\_\_\_\_\_\_\_, dipl.ing., za glavnog nadzornog inženjera.

Članak 4.

Vrijednost obavljanja usluge stručnog i obračunskog nadzora iz članka 1. ovog ugovora iznosi \_\_\_\_\_\_\_\_ kuna (slovima: \_\_\_\_\_\_\_\_\_), pri čemu PDV po stopi od 25% iznosi \_\_\_\_\_\_\_\_ kuna (slovima: \_\_\_\_\_\_\_\_\_\_), odnosno sveukupna cijena obavljanja usluge iznosi \_\_\_\_\_\_\_\_\_ kuna (slovima:\_\_\_\_\_\_\_\_\_).

Članak 5.

Izvršitelj će ispostavljati Naručitelju mjesečne elektroničke račune u iznosu proporcionalnom vrijednosti izvedenih radova. Plaćanja će se obavljati na IBAN Izvršitelja \_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_ , u roku od 30 dana od dana primitka valjanog elektroničkog računa.

Članak 6.

Izvršitelj na dan potpisa ovog ugovora dostavlja jamstvo za uredno ispunjenje ugovora u obliku zadužnice ili bjanko zadužnice, na iznos od \_\_\_\_\_\_ kuna (slovima: \_\_\_\_\_\_), što odgovara iznosu od 10% vrijednosti ugovora bez PDV-a. *(Alternativno, jamstvo za uredno ispunjenje ugovora može se dostaviti u obliku novčanog pologa)*

Jamstvo za uredno ispunjenje ugovora naplatit će se u slučaju povrede ugovornih obveza odnosno u slučaju raskida ovog ugovora.

Dostavljeno jamstvo Naručitelj zadržava do isteka jamstvenog roka za izvedene radove građenja. Neiskorišteno jamstvo Naručitelj će vratiti Izvršitelju u roku 10 (deset) dana od dana završetka obveza Izvršitelja po ovom ugovoru.

Članak 7.

Obavljanje usluge započinje danom uvođenja Izvođača radova u posao a ugovorna obveza traje tijekom cijelog trajanja građevinskih radova i tijekom razdoblja koje obuhvaća utvrđivanje i otklanjanje nedostataka u jamstvenom roku. Ugovoreno trajanje građevinskih radova je 10 mjeseci / 8 mjeseci a u slučaju produžetka istog iz bilo kojeg razloga, produžuje se i rok obavljanja usluge stručnog i obračunskog nadzora. Na kraju jamstvenog roka Naručitelj može zahtijevati završni obilazak.

Naručitelj će Izvršitelju dostaviti svu potrebnu dokumentaciju najkasnije u roku od 5 (pet) dana od potpisa ovog Ugovora.

Članak 8.

Izvršitelj se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.

Izvršitelj osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.

Izvršitelj se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.

Bilo kakvo neovlašteno raspolaganje Izvršitelja osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.

Zakonski zastupnik Izvršitelja dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

Članak 9.

Ugovor će se raskinuti u sljedećim slučajevima:

* Ako Izvršitelj ne dostavi jamstvo za uredno ispunjenje ugovora
* Ako Izvršitelj odbije početi izvršavati Ugovor
* Ako Naručitelj ne izvršava preuzete financijske obveze.
* U slučaju nepoštivanja obveza iz ovog ugovora od strane Izvršitelja, Naručitelj će pisanim putem upozoriti Izvršitelja o istome, te mu odrediti primjereni rok da ispravi povredu. U slučaju da Izvršitelj ne ispravi nastalu povredu, ugovor će se raskinuti.

U slučaju nastupa gore navedenih okolnosti Naručitelj će pismenim putem obavijestiti Izvršitelja o namjeri raskida ugovora. U slučaju raskida ovog ugovora, ugovorne strane će utvrditi stupanj izvršene usluge i njezinu vrijednost. U tom slučaju Izvršitelj ima pravo naplate samo stvarno izvršene usluge.

Naručitelj ima pravo na naknadu štete koju je pretrpio zbog raskida ugovora u skladu sa Zakonom o obveznim odnosima („Narodne novine“ broj 35/05, 41/08, 125/11, 78/15, 29/18).

Članak 10.

Sve eventualne sporove iz ovog Ugovora, ugovorne strane prvenstveno će rješavati sporazumno. Ako eventualni spor ugovorne strane ne riješe sporazumno, suglasne su da je za rješavanje spora nadležan stvarno nadležan sud prema mjestu sjedišta Naručitelja.

Članak 11.

Ugovorne strane suglasne su da za sve što ovim Ugovorom nije precizirano vrijede odredbe Zakona o obveznim odnosima („Narodne novine“ broj 35/05, 41/08, 125/11, 78/15, 29/18).

Članak 12.

Ovaj ugovor zaključen je u 6 (šest) istovjetnih primjerka, po 3 (tri) primjerka za svaku ugovornu stranu. Ugovor stupa na snagu danom potpisa ugovornih strana.

KLASA:   
URBROJ:  
U \_\_\_\_\_\_\_\_\_\_\_\_, \_\_\_\_\_\_\_

|  |  |
| --- | --- |
| ZA IZVRŠITELJA | ZA NARUČITELJA |
| Direktor: | Ravnatelj: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
|  |  |
|  |  |
|  |  |